

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-23-17

Omiš, 27.veljače 2023.

**Z A P I S N I K**

o radu 17. sjednice Gradskog vijeća Grada Omiša

održane 27. veljače 2023. godine u Omišu, Trg K. Tomislava 6 – Hotel Plaža

Započeto u 18.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan, dipl.iur.
6. Sanja Ilić, prof.
7. Josip Banović, dr.med.
8. Ivo Bradarić
9. Petar Bulić, dipl.iur.
10. Tomislav Bartulović
11. Karlo Vukasović, bacc.oec.
12. Dr.sc. Dino Belošević

NENAZOČNI ČLANOVI VIJEĆA:

1. Ivan Medić

2. Tihana Barišić Marunčić, dr.med.

3. Zdravka Šodan

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica Ureda gradonačelnika

4. Stipe Žuljević-Mikas, dipl.ing., pročelnik komunalnog odjela

5. Đeki Stanić, dipl.iur. pročelnik UO za gospodarstvo i društvene djelatnosti

6. Mate Sovulj, dipl.ing., Upravitelj vlastitog pogona

7. Zora Lelas Ković, dipl.oec., voditeljica odsjeka za javnu nabavu i komunalnu naknadu

8. Katarina Pupačić, dipl.oec. savjetnica za gospodarstvo

9. Mateo Pezo, prof., savjetnik za sport i tehničku kulturu

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 12 glasova ZA usvojen slijedeći

**d n e v n i r e d**

1. Usvajanje zapisnika o radu 16. sjednice Gradskog vijeća Grada Omiša
2. Vijećnički upiti
3. Prijedlog Odluke o financiranju političkih stranaka
4. Prijedlog Odluke o poništenju natječaja za prikupljanje pisanih ponuda za davanje u zakup Izletišta Radmanove mlinice
5. Prijedlog Odluke o raspisivanju javnog natječaja za zakup Izletišta Radmanove mlinice
6. Prijedlog Odluke o izmjeni i dopuni Odluke o nerazvrstanim cestama u Gradu Omišu
7. Prijedlog Godišnjeg provedbenog plana unapređenja zaštite od požara Grada Omiša

za 2023. godinu

1. Prijedlog Odluke o utvrđivanju Plana mreže dječjih vrtića na području Grada Omiša

za 2023. godinu

1. Prijedlog Odluke o davanju prethodne suglasnosti na Statut javne ustanove „Dječji vrtić Omiš“
2. Prijedlog Odluke o socijalnoj skrbi Grada Omiša
3. Prijedlog Programa javnih potreba u kulturi Grada Omiša za 2023.godinu
4. Prijedlog Programa javnih potreba u sportu Grada Omiša za 2023. godinu
5. Prijedlog Odluke o prihvaćanju sklapanja 1. Dodatka Ugovoru o zakupu kampa na predjelu Ribnjak

**Ad 1/**

USVAJANJE ZAPISNIKA O RADU 16. SJEDNICE GRADSKOG VIJEĆA GRADA OMIŠA

Na nacrt zapisnika o radu 16. sjednice Gradskog vijeća Grada Omiša istaknuta je slijedeća primjedba:

Gradonačelnik – u odgovoru Vijećniku Petru Buliću treba stajati (dodati) da će se za kanalizaciju kroz Tugare tražiti sredstva od Hrvatskih voda i Ministarstva gospodarstva i održivog razvoja.

Nakon prihvaćene primjedbe, jednoglasno sa 12 glasova je usvojen je Zapisnik o radu 16. sjednice Gradskog vijeća Grada Omiša.

**Ad 3/**

PRIJEDLOG ODLUKE O FINANCIRANJU POLITIČKIH STRANAKA

Gradonačelnik je dostavio prijedlog Odluke o financiranju političkih stranaka, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić voditeljica odsjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova donijeta

**O D L U K A**

**o financiranju političkih stranaka**

sa tekstom kao u prilogu ovog zapisnika oznake: KLASA:402-05/23-01/16, URBROJ:2181-7-03-01/1-23-1.

**Ad 2/**

VIJEĆNIČKI UPITI

**Petar Bulić** – ranije je zamolio da se ispred Dječjeg vrtića u Tugarima postavi nekoliko igrala za djecu odnosno da se barem saniraju (učvrste postojeće) jer postoji opasnost za sigurnost djece.

Solarni paneli na zgradi Vodovoda na Priku – bura ih je uništila, tko će to sanirati, platiti?

Solarne elektrane na našem području – vidio je u prijedlogu Zakonu o prostornom uređenju da postoji mogućnost da se iste grade bez obzira jesu li predviđene prostornim planom (u zonama I i K) pa moli komunalni odjel da se ta mogućnost ispita?

Gradonačelnik – dakle onda samo u zonama oznake I i K se mogu graditi solarne elektrane što i nije loše. Svakako ćemo proučiti ove odredbe u prijedlogu zakona i vidjeti o čemu se tu radi. Sigurno je da ako Županijski prostorni plan nešto ne dozvoljava onda niti mi svojim Planom to ne možemo dozvoliti jer naš plan mora biti usklađen s planom višeg reda (Županijskim prostornim planom).

Možemo i od našeg izrađivača Plana zatražiti tumačenje tih zakonskih odredbi.

**Ad 4/**

PRIJEDLOG ODLUKE O PONIŠTENJU NATJEČAJA ZA PRIKUPLJANJE PISANIH PONUDA

ZA DAVANJE U ZAKUP IZLETIŠTA RADMANOVE MLINICE

Gradonačelnik je dostavio prijedlog Odluke o poništenju natječaja za prikupljanje pisanih ponuda za davanje u zakup Izletišta Radmanove mlinice, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Zora Lelas Ković, voditeljica odsjeka za javnu nabavu i komunalnu naknadu izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A o poništenju natječaja**

**za prikupljanje pisanih ponuda za davanje u zakup Izletišta Radmanove mlinice**

sa tekstom kao u prilogu ovog zapisnika oznake: KLASA:372-01/22-01/10, URBROJ:2181-7-01-23-7.

**Ad 5/**

PRIJEDLOG ODLUKE O RASPISIVANJU JAVNOG NATJEČAJA

ZA ZAKUP IZLETIŠTA RADMANOVE MLINICE

Gradonačelnik je dostavio prijedlog Odluke o raspisivanju javnog natječaja za zakup Izletišta Radmanove mlinice, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Zora Lelas Ković, voditeljica odsjeka za javnu nabavu i komunalnu naknadu izvijestila je u ovom predmetu.

U otvorenoj raspravi sudjelovali su:

**Dino Belošević** – izražava zadovoljstvo sa novim prijedlogom natječaja i njegovim odredbama. Smatra da se na ovaj način proširio potencijalni krug zainteresiranih ponuditelja.

U javnost su se proširili glasovi o raznim problemima koji se sada događaju u Izletištu, primjerice da postoje problemi sa kanalizacijom, vodom, strujom, opremom...

Možda bi smo s ovoga mjesta trebali poslati jasnu poruku u kakvom je stanju sada Izletište i što novi zakupnik može očekivati.

Također želi naglasiti važnost marketinga i promocije. Smatra nedovoljnim da se natječaj objavi samo u novinama i na službenim stranicama Grada (za koju je dobio informaciju da link na stranicu Grada nije funkcionirao) . Natječaj je potrebno oglasiti i google načinima, preko facebooka gdje se točno cilja na određenu zainteresiranu skupinu.

Što ako ipak ne uspijemo iznajmiti Izletište ni u ovom novom ponovljenom natječaju – trebamo razmisliti o tome da će izletnici tamo i dalje dolaziti, iza sebe ostavljati nered, smeće, to je gradski prostor, moramo ga zaštiti (zaštitarska služba ili sl.)?

**Karlo Vukasović –** novi natječaj ide u dobrom smjeru,no ukoliko ne bude ponuditelja može li se za ovu sezonu tamo organizirati postavljanje i iznajmljivanje 10-ak tipskih kućica ili nešto slično?

**Tomislav Bartulović –** što znači odredba da se može dati u podzakup, odnosno što se to konkretno može dati u zakup uz suglasnost Gradskog vijeća?

Gradonačelnik – mogu se npr. dati sobe za smještaj, ali svakako uz suglasnost Gradskog vijeća.

**Ivo Bradarić** – jeste si sigurni da bivši zakupnik nije prodao opremu?

**Zvonko Močić** – sve ono što je bilo njegovo vlasništvo (ugostiteljska oprema) je vjerojatno prodao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o raspisivanju javnog natječaja za zakup Izletišta „Radmanove mlinice“**

sa tekstom kao u prilogu ovog zapisnika oznake KLASA:372-01/22-01/10, URBROJ:2181-7-01-23-7.

**Ad 13/**

PRIJEDLOG ODLUKE O PRIHVAĆANJU SKLAPANJA

1. DODATKA UGOVORA O ZAKUPU KAMPA NA PREDJELU RIBNJAK

Gradonačelnik je dostavio prijedlog Odluke o prihvaćanju sklapanja 1. Dodatka Ugovora o zakupu kampa na predjelu Ribnjak te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Zora Lelas Ković, voditeljica odsjeka za javnu nabavu i naknade izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D LU K A**

**o prihvaćanju sklapanja 1. dodatka Ugovora o zakupu kampa na predjelu Ribnjak**

sa tekstom kao u prilogu ovog zapisnika oznake KLASA:372-01/22-01/9, URBROJ:2181-7-01-23-29.

**Ad 6/**

PRIJEDLOG ODLUKE O IZMJENI I DOPUNI ODLUKE

O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni o nerazvrstanim cestama u Gradu Omišu te predložio Gradskom vijeću njezino donošenje.

Pisani materijal uz ovu točku dostavljen je svim članovima vijeća.

Stipe Žuljević Mikas pročelnik komunalnog odjela izvijestio je u ovom predmetu.

U otvorenoj raspravi sudjelovao je

**Tomislav Bartulović** – o kakvoj se tu infrastrukturi HT-a radi, je li riječ o odašiljaču ili sl.?

Stipe Žuljević Mikas – radi se o polaganju optičkog kabela za internet.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjeni i dopuni Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake KLASA: 340-01/15-01/17, URBROJ:2181-7-05-02/3-26-61.

**Ad 7/**

PRIJEDLOG GODIŠNJEG PROVEDBENOG PLANA

UNAPREĐENJA ZAŠTITE OD POŽARA GRADA OMIŠA ZA 2023. GODINU

Gradonačelnik je dostavio prijedlog Godišnjeg provedbenog plana unapređenja zaštite od požara Grada Omiša za 2023. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Tomislav Bartulović** – poučeni iskustvom lanjskog požara u Blatu n/C mišljenja je da je da je malo da smo jedna vatrogasna kola dežuraju u zamosorju, trebala bi još jedna , s druge strane Cetine.

Đeki Stanić – slaže se, razmotriti će se mogućnosti za ovu godinu.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**GODIŠNJI PROVEDBENI PLAN**

**unapređenja zaštite od požara Grada Omiša za 2023. godinu**

sa tekstom kao u prilogu ovog zapisnika oznake KLASA:245-01/22-01/06, URBROJ:2181-7-04/1-23-2.

**Ad 8/**

PRIJEDLOG ODLUKE

O UTVRĐIVANJU PLANA MREŽE DJEČJIH VRTIĆA NA PODRUČJU GRADA OMIŠA

Gradonačelnik je dostavio prijedlog Odluke o utvrđivanju plana mreže dječjih vrtića na području Grada Omiša, te preložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić pročelnik UO za gospodarstvo i društvene djelatnosti i Ela Ćoso, ravnateljica Dječjeg vrtića Omiš izvijestili su u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o utvrđivanju plana mreže Dječjih vrtića na području Grada Omiša**

sa tekstom kao u prilogu ovog zapisnika oznake KLASA:601-01/23-01/02, URBROJ:2181-7-04/1-23-3.

**Ad 9/**

PRIJEDLOG ODLUKE O DAVANJU PRETHODNE SUGLASNOSTI

NA STATUT JAVNE USTANOVE „DJEČJI VRTIĆ OMIŠ“

Gradonačelnik je dostavio prijedlog Odluke o davanju prethodne suglasnosti na Statut javne ustanove „Dječji vrtić“ Omiš te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O DL U K A**

**o davanju prethodne suglasnosti na Statut javne ustanove „Dječji vrtić Omiš“**

sa tekstom kao u prilogu ovog zapisnika oznake KLASA:601-01/23-01/01, URBROJ:2181-7-01/1-23-3.

**Ad 10/**

PRIJEDLOG ODLUKE O SOCIJALNOJ SKRBI GRADA OMIŠA

Gradonačelnik je dostavio prijedlog Odluke o socijalnoj skrbi Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Petar Bulić** – u ime kluba HDZ-a predlaže da se naknade za novorođenu djecu za svako dijete podignu za 100 eura.

Gradonačelnik – prijedlog nije loš, i mi smatramo da su naknade za novorođenu djecu male, no moramo vidjeti kako će se nove mjere iz ove Odluke odraziti na proračun, pa eventualno kasnije vidjeti je li moguće podići naknade za novorođenu djecu.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o socijalnoj skrbi Grada Omiša**

sa tekstom kao u prilogu ovog zapisnika oznake KLASA:550-01/23-01/02, URBROJ:2181-7-04/3-23-1.

**Ad 11/**

PRIJEDLOG PROGRAMA JAVNIH POTREBA U KULTURI GRADA OMIŠA ZA 2023. GODINU

Gradonačelnik je dostavio prijedlog Programa javnih potreba u kulturi Grada Omiša za 2023. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**P R O G R A M**

**javnih potreba u kulturi Grada Omiša za 2023. godinu**

sa tekstom kao u prilogu ovog zapisnika oznake KLASA:611-08/23-01/01, URBROJ:2181-7-04/1-23-2.

**Ad 12/**

PRIJEDLOG PROGRAMA JAVNIH POTREBA U SPORTU GRADA OMIŠA ZA 2023. GODINU

Gradonačelnik je dostavio prijedlog Programa javnih potreba u sportu Grada Omiša za 2023. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Mateo Pezo, savjetnik za sport, izvijestio je u ovom predmetu.

U otvorenoj raspravi sudjelovali su:

**Zvonko Močić** – u t. 5 povremeno održavanje ostalih sportskih građevina u funkciju sporta – izrada zaštitnih ograda javnih otvorenih igrališta – mještani Svinišća su prije pola godine zatražili da se na njihovom boćalištu postavi ograda (zbog velike strmine) i opasnost da netko padne, pa ga zanima je li to učinjeno?

Mateo Pezo – po ovom pitanju nije dobio zahtjev, no možemo izaći na teren i vidjeti što je potrebno učiniti.

**Dino Belošević** – podaci o stanju naše populacije po pitanju vježbanja , debljine i sl. su katastrofalni te stoga trebamo taj problem što više osvještavati. U rješavanju tog problema naravno da je potrebna i infrastruktura. Kod nas je došlo do povećanja kapaciteta u našoj dvorani no to je još nedovoljno. U Omišu imamo 20 ak udruga koje se bave sportom, velika većina njih ima potrebu za više termina, gosp. Pezo te termine pokušava rasporediti tako da svi budu zadovoljni i da to funkcionira. Potrebe su veće od onoga što se nudi i tu dolazimo do problema. Pozvao bi se na članak 62 Zakona o sportu koji kaže da se JLS ne smiju napraviti prenamjenu objekata koji služe za sport u neku drugu namjenu. Uvidom u registar tih građevina vidljivo je da mi imamo sportsku građevinsku (ex kuglanu) koju smo prenamijenili u nešto drugo. Građevina koju koriste borilački sportovi trenutno nije adekvatna – nema vodu, grijanje...

Kao što u kulturi postoji zakonska odredba da se mora imenovati Kulturno vijeće, također postoji i zakonska odredba da JLS trebaju imati Zajednicu sportova i mišljenja je da bi se dosta ovih spomenutih problema time riješilo.

Gradonačelnik – koliko god mi termina u dvoranama imali uvijek će ih biti malo iz razloga što svi žele rezervirati večernje termine. Gledajući 10-ak godina unazad košarka se trenirala u maloj školskoj dvorani, tu su u 19.15 sati bili zbijeni muški i ženski KK kao i mlađe kategorije.

Nakon takve situacije je izgrađena nova gradska sportska dvorana, također se po našim selima dosta prostora (dvorana) osposobilo za treninge djece (Kučiće, Gata, Kostanje).

Što se tiče objekta bivše kuglane – mi smo taj objekt zatekli u neurednom stanju, iz njega je trebalo izbaciti otpad koji je tamo bio i morali smo negdje smjestiti naš Vlastiti pogon.

Svi smo svjedoci u kakvoj zgradi gradska uprava funkcionira. Naravno da bismo svi voljeli graditi još sportskih dvorana dječjih vrtića i sl. Nova srednja škola bi trebala imati sportsku dvodijelnu dvoranu, još uvijek s koristimo i dvoranu osnovne škole tako da je sve maksimalno iskorišteno. Ne bi se složio da je stanje baš tako katastrofalno, radimo sve što je u našoj moći da se iskoristi maksimalan potencijal da bi djeca i svi ostali mogli trenirati i unaprijedili sport u Gradu Omišu.

Mi imamo u planu prostor ex kuglane vratiti u sportsku namjenu, no prije toga moramo riješiti prostor za naš Vlastiti pogon. Pokrenuli smo postupak za zemljište koje imamo u zoni Vrisovci da na njemu možemo izgraditi jedan veliki hangar (oko 600 m2) za potrebe Vlastitog pogona.

**Ivo Bradarić** – daju li svi klubovi koji se financiraju iz proračuna Izvješća o namjenski utrošenim sredstvima i gdje se to može vidjeti?

Mateo Pezo – svi klubovi do 31. siječnja tekuće godine moraju podnijeti Izvješće o utrošenim sredstvima što i čine. Također i tijekom godine po svakoj odobrenoj isplati dostavljaju pravdanje utrošenih sredstava. Sve je to vidljivo na stranicama Ministarstva financija a uvid se može uvijek napraviti i u UO za gospodarstvo i društvene djelatnosti Grada Omiša.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**P R O G R A M**

**javnih potreba u sportu Grada Omiša za 2023. godinu**

sa tekstom kao u prilogu ovog zapisnika oznake KLASA:620-01/23-01/3,URBROJ:2181-7-04/2-23-02.

Završeno u 20.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.